‘N ap ofri yo bay Jewova’
LI NAN Afrikaans Albanè Alman Amarik Amenyen Anglè Arab Chinwa mandaren (Senplifye) Chinwa mandaren (Tradisyonèl) Dànwa Efik Espayòl Estonyen Finwa Fransè Ga Grèk Gwarani Ikrenyen Iligaynon Iloko Italyen Japonè Koreyen Kreyòl ayisyen Kwowat Leton Lityanyen Maltè Masedonyen Neyèlandè Nòvejyen Ongwa Pendjabi Polonè Ris Sepedi Slovak Slovèn Tay Tchèk Tik Tsonga Vyetnamyen Woumen Zoulou
Toudegad ki gen atik etid yo | Novanm 2010
LÈ YON moun fè yon bèl jès avè w, ki jan w montre l ou apresye sa? Ann wè ki jan chèf militè nan Izrayèl tan lontan an te montre rekonesans yo apre yo te fin batay ak Madyanit yo. Batay la te fèt apre Izrayelit yo te fin peche nan kesyon ki te gen rapò ak Baal Peyò a. Bondye te fè pèp li a genyen batay la, e yo te pataje sa yo te pran apre batay la ant yo menm ak 12 000 sòlda yo. Dapre sa Jewova te di, sòlda yo te bay prèt yo yon pòsyon nan sa yo te jwenn nan e rès pèp la li menm te bay Levit yo yon pòsyon nan pati pa yo a. —Nonb 31:1-5, 25-30.
Sepandan, chèf militè yo te vle bay plis. Men sa yo te di Moyiz: “Nou konte kantite sòlda ki te sou kont nou yo, nou jwenn yo tout la.” Yo te deside bay Jewova lò ak divès kalite bijou kòm kado. Bijou annò yo te peze 190 kilogram. —Nonb 31:49-54.
Jodi a tou, gen anpil moun ki anvi montre rekonesans yo pou sa Jewova fè pou yo, e se pa sèlman moun ki vwe lavi yo bay Bondye ki gen santiman sa a. Pa egzanp, te gen yon chofè bis ki te nonsèlman mennen yon gwoup delege nan yon estad nan vil Bolòy, ann Itali, men ki te gen pou l mennen yo tounen kote l te pran yo a. Delege sa yo t apral nan yon kongrè entènasyonal ki t ap fèt nan vil sa a pandan ane 2009 la. Lefètke mesye sa a te yon moun ki trankil e li te yon chofè ki pridan, moun ki te nan bis li a te deside y ap ekri yon ti nòt pou remèsye l e y ap ba l yon ti kòb anplis ansanm ak liv Ki sa Labib anseye toutbonvre? a. Men sa chofè a te reponn: “Mwen byen kontan aksepte ti kat la ak liv la, men, mwen remèt lajan an paske mwen vle bay yon kontribisyon pou nou ka kontinye fè travay n ap fè a. Menmsi m pa Temwen Jewova, mwen vle bay kontribisyon sa a paske mwen wè se lanmou ki pouse nou fè sa n ap fè a.”
Lè w anvi montre Jewova ou rekonesan pou sa l fè pou ou, youn nan fason ou kapab fè sa, se lè w fè ofrann pou travay Temwen Jewova yo ap fè sou tout tè a (Mat. 24:14). Nan kare ki akonpaye atik sa a, yo bay yon lis ki montre fason kèk moun konn chwazi fè ofrann.
FASON KÈK MOUN CHWAZI BAY
OFRANN POU TRAVAY MONDYAL LA
Gen anpil moun ki met kòb apa pou yo mete nan bwat ofrann ki make “Travay mondyal” sou yo.
Chak mwa, kongregasyon yo voye kòb sa a nan biwo filyal Temwen Jewova k ap sipèvize travay predikasyon an nan peyi pa yo a. Nou kapab voye ofrann kòb nou genyen dirèkteman nan adrès sa a tou: Watchtower Bible and Tract Society of New York, Inc., Attention Treasurer’s Office, 25 Columbia Heights, Brooklyn, New York 11201-2483, oswa nan biwo filyal Temwen Jewova k ap sipèvize travay predikasyon an nan peyi nou. (Nou kapab voye ofrann volontè ki mansyone pi ba yo tou nan biwo filyal k ap sipèvize travay predikasyon an nan peyi kote n ap viv la.) Si gen chèk nou vle voye nan adrès ki pi wo a, fè yo sou non “Watchtower”. Nou kapab fè ofrann bijou ak lòt bagay ankò ki gen valè. Lè n ap fè ofrann sa yo, nou dwe akonpaye yo ak yon lèt ki di ofrann sa yo se kado nou fè òganizasyon an san kondisyon.
Nou kapab bay Watch Tower Bible and Tract Society of Pennsylvania kenbe lajan pou nou e pou li itilize l nan travay mondyal la. Sepandan, lè nou mande l lajan sa a, l ap remèt nou li. Pou plis enfòmasyon, silvouplè, kontakte Treasurer’s Office. Ekri l nan adrès ki pi wo a oubyen telefone l nan (718) 560-7500.
Anplis lajan nou kapab bay, gen lòt fason ankò nou kapab fè ofrann k ap pèmèt travay Wayòm nan k ap fèt sou tè a kontinye avanse. Men yo:
Watch Tower Bible and Tract Society of Pennsylvania kapab benefisye yon asirans vi oswa yon pansyon.
Kont an bank:
Yon moun ki gen yon kont an bank, yon depo a tèm oswa yon kont retrèt kapab fè aranjman pou Watch Tower Bible and Tract Society of Pennsylvania resevwa kòb sa a lè l mouri, selon sa bank kote moun nan gen kòb la egzije.
Aksyon ak bon:
Nou kapab fè Watch Tower Bible and Tract Society of Pennsylvania kado aksyon ak bon.
Byen imobilye:
Si nou gen byen imobilye, tè oswa kay, nou kapab vann, nou kapab fè òganizasyon an kado l. Si se yon mezon rezidansyèl, nou kapab fè òganizasyon an kado l pandan nou kontinye rete ladan l pandan tout vi nou. Si nou bezwen gen plis enfòmasyon, kontakte filyal ki responsab peyi nou an anvan nou fè òganizasyon an kado yon pwopriyete.
Anuite:
Yon moun kapab transfere lajan li genyen sou non youn nan asosyasyon Temwen Jewova yo itilize yo. Li kapab fè sa tou pou pyès li genyen ki montre li gen lajan an depo nan yon òganizasyon. Anretou, moun ki fè don an oswa yon lòt moun li chwazi ap resevwa yon montan byen presi chak ane pandan tout vi l. Nan ane moun nan fè aranjman sa a, li posib pou yo diminye enpo li peye sou revni l.
Testaman ak lajan oswa byen yon moun genyen li bay lòt moun jere pou li:
Yon moun kapab fè yon testaman legal yon fason pou lè l mouri Watch Tower Bible and Tract Society of Pennsylvania kapab resevwa byen oswa lajan. Si li gen lajan oswa byen lòt moun (yon bank oswa yon lòt òganizasyon) ap jere pou li, li gendwa fè aranjman pou Watch Tower Bible and Tract Society of Pennsylvania resevwa lajan sa a oswa byen sa a lè l mouri. Pou dènye aranjman nou sot site a, lè nou bay yon òganizasyon relijye jere lajan oswa byen nou pou nou, nou kapab gen kèk avantaj nan domèn taks.
Tankou ekspresyon “planifikasyon pou fè ofrann” nan montre sa, lè yon moun ap fè ofrann fason sa yo, li oblije planifye pou sa. Pou moun ki ta renmen fè ofrann nan fason sa yo pou ede Temwen Jewova yo nan travay mondyal la, gen yon ti liv ki disponib ann anglè ak ann espayòl pou ede yo. Men tit li ann anglè: Charitable Planning to Benefit Kingdom Service Worldwide. Yo te ekri ti liv sa a nan objektif pou bay enfòmasyon sou diferan fason yon moun kapab bay òganizasyon an ofrann kounye a ak sou fason li kapab planifye pou sa si l ta mouri. Gen anpil moun ki vin ap ede òganizasyon an nan travay predikasyon an ak nan travay imanitè l ap fè sou tout tè a apre yo fin li ti liv sa a e yo pale ak moun yo genyen k ap konseye yo anrapò ak lalwa e k ap konseye yo sou kesyon taks, e sa ede yo jwenn anpil avantaj nan domèn taks. Pou nou jwenn ti liv sa a, nou kapab kontakte biwo yo rele Charitable Planning Office.
Si nou vle jwenn plis enfòmasyon, nou kapab ekri biwo yo rele Charitable Planning Office la nan adrès ki pi ba a oswa nou kapab kontakte l nan telefòn, oswa tou nou kapab kontakte biwo filyal k ap sipèvize travay predikasyon an nan peyi nou.
‘N ap ofri yo bay Jewova’—Fason kèk moun chwazi bay